Հիսուս Քրիստոսի արձան (Սիրիա)

Հիսուս Քրիստոսի արձան, «Ես եկել եմ փրկելու աշխարհը» անվամբ Հիսուս Քրիստոսի բրոնզաձույլ արձանը Կոստանդնուպոլսից դեպի Երուսաղեմ ընկած ուխտագնացության պատմական ուղու վրա՝ Սեյդնայա քաղաքի Քերովբեների լեռան գագաթին, 2000 մետր բարձրության վրա։

Պատմություն 
Հուշարձանի տեղադրման գաղափարը պատկանում է ռուս գործարար, «Սուրբ Պողոս և Սուրբ Գևորգ» հիմնադրամի նախագահ Յուրի Գավրիլովին։ Ծրագրին աջակցել են ռուսական ուղղափառ եկեղեցին և Ռուսաստանի կառավարությունը։ Հուշարձանը ստեղծվել է Հայաստանում, Գյումրի քաղաքում, հայ քանդակագործ Արտուշ Պապոյանի կողմից, ով 2011 թվականի մարտից սկսել է հուշարձանի ստեղծման աշխատանքները։ Քրիստոսի կողքին Ադամի և Եվայի արձաններն են, Հիսուսի ոտքերի տակ օձն է, որի միջոցով քանդակագործը պատկերել է սատանային և Քրիստոսի հաղթանակը նրա նկատմամբ։

Հուշարձանի տեղադրման 3 օրերի ընթացքում Սիրիայում հակամարտող կողմերն այդ շրջանում դադարեցրել են ռազմական գործողությունները։ Հուշարձանը կարելի է տեսնել նաև հարևան երկրներից՝ Լիբանանից, Հորդանանից, Պաղեստինից, Իսրայելից։

Հեղինակ 
Քանդակագործ՝ Արտուշ Պապոյան

Տվյալներ 
Արձանն ունի 12 մետր բարձրություն, պատվանդանի հետ միասին՝ 39 մետր։

Տես նաև 
 Հիսուս Քրիստոսի արձան (Ռիո Դե Ժանեյրո)
 Հիսուս Քրիստոսի արձան (Սվեբոձին, Լեհաստան)

Ծանոթագրություններ

Արտաքին հղումներ 
 Հիսուս Քրիստոսի արձան Սիրիայում
 Գյումրեցի Արտուշ Պապոյանի կերտած Հիսուս Քրիստոսի բրոնզաձույլ արձանը կանգնեցվել է Քերովբեների լեռան գագաթին 
 Is this really the right time to erect a 105ft statue of Jesus on mountainside in war-torn Syria?
 Syrian truce as Jesus statue erected on mountain

Հուշարձաններ այբբենական կարգով
Կոթողներ
Սիրիայի հուշարձաններ
Հիսուս Քրիստոսի հուշարձաններ
Արտուշ Պապոյանի քանդակներ